અત્યારે પાટીદાર સમાજને અનામત, ગુજરાતના ખેડૂતોના દેવા માફી સહિતના મુદ્દા સાથે હાર્દિક પટેલ આમરમઆંત ઉપવાસ ઉપર છે. ત્યારે પાટીદાર અગ્રણી સંસ્થાઓ હાર્દિક પટેલની માંગણીઓના સમર્થનમાં સામે આવી હતી. તો ઉઝા ઉમિયા માતા સંસ્થાન પણ ખેડૂત દેવા માફી અને અનામત મુદ્દે સમર્થન આપવાની જાહેરાત કરી છે. આજે રવિવારે સવારથી પાટીદાર સમર્થન યાત્રા પાટણથી નીકળી હતી જે ઊંઝા ઉમિયા માતાના મંદિર પુરી થઇ હતી. ત્યાર બાદ પાસના નેતા અને મંદિરના ટ્રસ્ટ દ્વારા ઔપચારિક બેઠક યોજાઇ હતી. જેમાં ખેડૂતોના દેવા માફી અને પાટીદાર સમાજને અનામતના મુદ્દે ચર્ચા થઇ હતી. ચર્ચા બાદ ઊંઝા ઉમિયા માતા સંસ્થાનના મંત્રી દિલીપ પટેલે ખેડૂત દેવા માફી અને અનામત મુદ્દે સંસ્થાનનું સમર્થન આપતું નિવેદન આપ્યું હતું.